धोए धोए अंगना में आओ म्हारा दादी जी
श्यामसेवा समिति की और से गुरूवार को शहर के श्याम मंदिर में राणी सती दादी का चतुर्थ महोत्सव पूरे धूमधाम के साथ मनाया गया। नववर्ष के मौके पर आयोजित चतुर्थ महोत्सव की शुरूआत जहां सेवा समिति के पदाधिकारी सह प्रसिद्ध उद्योगपति प्रदीप अग्रवाल ओर उनकी प|ी उषा अग्रवाल ने संयुक्त रूप से राणी सती दादी का अखंड ज्योत जलाकर किया। वहीं अखंड ज्योत के समक्ष ही समाज के कई परिवार वालों ने सामूहिक रूप से सुख-समृद्धि और वैभव की कामना लेकर दादी की पूजा-अर्चना भी किया। अखंड ज्योत के समक्ष ही पूजा-अर्चना के लिए श्रद्धालुओं का लंबा कतार लगा था। पूजन सामग्री , फल और भोग के प्रसाद के साथ श्रद्धालुओं ने राणी सती दादी का आह्वान किया। जबकि पूजा-अर्चना के क्रम में ही राणी सती दादी का मंगल पाठ शुरू किया गया। समिति के पदाधिकारियों में अंकुश खंडेलवाल, आकाश दधीच, प्रतीक लोहानी, सूरज टिबड़ेवाल ने मंगल पाठ में शामिल महिलाओं को मंगल पाठ की पुस्तिका उपलब्ध कराया।
दाेपहर 12 बजे शुरू हुए मंगल पाठ में 701 महिलाएं सुहाग का लाल जोड़ा धारण कर दादी का मंगल पाठ शुरू किया। मंगल पाठ के लिए नागपुर से आए पाठ वाचक उज्जवल खाकोलिया ने भजन-कीर्तन के साथ राणी सती दादी का मंगल पाठ शुरू कराया। भजन-कीर्तन के दौरान पाठवाचक उज्जवल ने मौके पर भजनों की बरसात कर श्रद्धालुओं को भजनों की रसवर्षा में खूब भिगोया। भजन-कीर्तन के क्रम में मंगल पाठ कराते हुए जब पाठ वाचक उज्जवल ने धोए धोए अंगना, आओ म्हारा दादी जी, बालकिया बुलावे बेगो आओ म्हारा दादी भजन पेश किया, तो श्रद्धालुओं की भीड़ खुशी से झूम उठी। दोपहर में शुरू हुए मंगल पाठ में ही समिति की और नृत्य नाटिका का भी आयोजन किया गया। बाहर से आए नृत्य नाटिका कलाकारों ने राणी सती दादी के जीवनी पर कई खूबसूरत नाटिका का मंचन कर श्रद्धालुओं को दादी के चमत्कारी घटनाओं से भी अवगत कराया। मंगल पाठ के श्लोक के साथ नृत्य नाटिका मंडली ने जब महाभारत युद्ध का मंचन करते हुए कौरवों के बने चक्रव्यूह में अभिमन्यु का वध दिखाया, और अभिमन्यु की प|ी को भगवान कृष्ण से मिले वरदान के रूप में राणी सती दादी के रूप जन्म लेने की कथा दिखाई, तो श्रद्धालुओं की आंखें दादी के जीवनी को जान कर नम हो गई। मंगल पाठ के क्रम में ही नृत्य नाटिका मंडली ने कई पौराणिक कथाओं पर आधारित चमत्कारी घटनाओं का मंचन कर लोगों को मंत्रमुग्ध कर दिया। दोपहर में शुरू हुए मंगल पाठ और नृत्य नाटिका की प्रस्तुति देर शाम तक चलती रही। मौके पर ही नृत्य नाटिका के प्रस्तुति पर समिति की और से पुष्पवर्षा भी किया गया।
मंगल पाठ में शामिल महिलाएं।
अभिमन्यु वध का मंचन कर नृत्य नाटिका की टीम ने श्रद्धालुओं को किया भावविभोर
hin_Deva hin_Deva hin_Deva awa_Deva hin_Deva